Maandag se inspirerende woorde… | Bileam se Donkie
← Loftus o Loftus!
Oktober, die mooiste mooiste maand… →
Maandag se inspirerende woorde…
Posted on Oktober 8, 2012 by Ewald Schmidt
Nee, dis te moeilik…
Ek is al weer in 'n maalkolk in my kop die afgelope ruk. Daar kom nie op die oomblik enige iets op om oor te skryf nie. Ek voel weer so "blank"- (lees in Engels… ) soos daardie ongelukkige gebeurtenis tydens die Ou Testament mondeling by Prof Fanie Snyman toe ek uitgejaag is om weer te gaan leer…
Daar is wel enkele dinge waaroor ek dankbaar is vandag:
My dogter is vir die week tuis- hulle vakansies is so week na gewone universiteite s'n. Ek en sy het vanoggend 6 km gaan stap en lekker gesels…
My swembad is amper weer blou, dit lyk nie meer soos 'n baberdam nie…
Ek het Saterdag 'n pragtige paartjie op 'n Lodge getrou met die mooiste uitsig…
Ek het gister 'n doopdiens gehad, waar ek oor die seën van die Here uit 2 Korintiers 13:13 kon preek… Genade bly die mooiste woord in die Bybel vir my.
Ek was verlede week by Skoonma. Gelukkig is myne nie 'n heks nie…
Dit is verskriklik warm in die Bosveld, en ons het nou dringend reën nodig. Die weervoorspelling sê dit lyk belowend vir die naweek…
Vanoggend by die Ouetehuis gaan kuier, by 'n dame van amper 97 en 'n oom van 95. Ek is dankbaar ek is nog nie daar nie! Maar hulle twee hanteer dit met baie grasie, en dankbaarheid- ek voel altyd beter as ek daarvandaan wegstap. Wens alle ouer mense was so gewees!
More se Bybelstudie oor Johannes 7 se 2e helfte is klaar- dis eintlik baie fassinerend as 'n mens die Loofhuttefees ken, en dan hierdie stuk in daardie konteks lees… Water wat lewe gee…
Dankie vir al die ander wat sulke inspirernde blogs op die oomblik skryf…
O ja- die GROOTSTE rede tot dankbaarheid: Ek is so bly ek hoef nie in 'n Roomyskarretjie te werk nie… Dit is my naaste idee van wat die hel moet wees:
Toedeloetoedoe toeloetetoe tetoeloetoetetoe…
Die hele. hele dag lank…
Posted in beproewıngs, Die Donkie het wel probeer dink!
11 thoughts on "Maandag se inspirerende woorde…"
Oktober 8, 2012 om 1:12 nm
Met apologie aan die Roomysman van Klerksdorp daar by die dam, en die ou in ons dorp met die pienk waentjie. Toedeloetoedoe toeloetetoe tetoeloetoetetoe…Toedeloetoedoe toeloetetoe tetoeloetoetetoe…Toedeloetoedoe toeloetetoe tetoeloetoetetoe… Respek broers… eerder julle as ek!
Oktober 8, 2012 om 1:35 nm
Maar ons almal wil roomys kooooop…
Oktober 8, 2012 om 3:02 nm
en ek hoor daardie eentonige toedeloetoedoe toeloetetoe tetoeloetoetetoe nou klokhelder in my kop! 😆
Oktober 8, 2012 om 5:31 nm
En dan huil die hele straat se honde saam met die toedeloetoedoe…. en op ;n Sondagmiddag gaan dit nie goed af nie 😆
Die feit dat jy 'hardop' gese het jy is in 'n maalkolk, beteken jy het die eerste groot tree gegee om daaruit te klim 🙂 Sterkte vir jou.
Oktober 10, 2012 om 11:01 vm
Maal daai kolk! Ek is seker dit is dieselfde as roomys. Dit gee uiteindelik daai lekker curl op die cone. Ek stem veral saam met die Genade woord, as mens dit snap dan snap jy groot!
Oktober 10, 2012 om 12:45 nm
ai, ek hou darem van jou real-geit … 😉
Oktober 11, 2012 om 2:26 nm
Sê net as julle dalk bietjie wil gaan rus in die Karoo 😉 Dink aan jou met die maalkolk storie. Dalk sal "go with the flow" help 😆
Oktober 14, 2012 om 9:21 vm
Ja, daar's n paar joppies wat ek hoop my gespaar bly.
Oktober 14, 2012 om 1:19 nm
Op die ou end het jy self 'n inspirerende punt of twee beetgehad, Bileam.
Oktober 17, 2012 om 11:05 vm
ek dink altyd aan dit wat ek graag wou word, en elke dag sê ek dankie dat daar iemand was wat my daarvan weerhou het……… maatskaplike werkster!!!!
die mensdom is so stukkend en verdwaal dat ek glo as ek daardie beroep gevolg het ek seker lankal in duisend stukkies gewees het…….